ABC ปลื้ม “ABOVE Sukhumvit 39” กระแสตอบรับดีเยี่ยม
ABC ปลื้ม โครงการ “ABOVE Sukhumvit 39” คอนโดมิเนียมหรูใจกลางเมือง มูลค่าโครงการกว่า 2,500 ล้านบาท กระแสตอบรับดีเยี่ยม มั่นใจ Q4/59 ปิดโครงการแน่นอน 
11 ต.ค. 2559

 
นายจิรภัทร วีรชยทองคำ รองกรรมการผู้จัดการ บริษัท แอสเซท ไบร์ท จำกัด (มหาชน) หรือ ABC เปิดเผยว่า หลังจากบริษัทได้พัฒนาโครงการ ABOVE Sukhumvit 39 คอนโดมิเนียมใจกลางเมือง และเปิดขายอย่างเป็นทางการเมื่อวันที่ 22 ก.ย.ที่ผ่านมา พบว่ามีผู้สนใจเข้ามาเยี่ยมชมและจองซื้อเป็นจำนวนมาก จากกระแสตอบรับที่มีเข้ามามากจากกลุ่มผู้บริโภคและนักลงทุน ทำให้บริษัทมั่นใจว่าจะสามารถปิดการขายได้ภายในไตรมาส 4/59 นี้ได้อย่างแน่นอน 
“หลังจากที่เปิดตัวอย่างเป็นทางการไปเมื่อช่วงสิ้นเดือนกันยายนที่ผ่านมาได้รับผลการตอบรับที่ดีจากนักลงทุนทั้งไทยและต่างชาติเข้ามาเยี่ยมชมโครงการ และมียอดขายเข้ามาจากการร่วมมือกับบริษัท Nexus Property Marketing ซึ่งเป็นบริษัทที่ปรึกษาด้านอสังหาริมทรัพย์กลุ่มตลาด Luxury ระดับแนวหน้าของประเทศไทยในการรับหน้าที่เป็น Sole Agent รับผิดชอบดูแลบริหารโครงการ Above Sukhumvit 39 ด้วยความเป็นมืออาชีพและประสบการณ์ในการดูแลโครงการต่าง ๆ มากกว่า 60 โครงการ ทำให้บริษัทมีความมั่นใจว่าจะสามารถปิดการขายโครงการได้อย่างแน่นอนภายในสิ้นปี”นายจิรภัทร กล่าว
โดยโครงการ ABOVE SUKHUMVIT 39 ตั้งอยู่ในซอยสุขุมวิท 39 เป็นอาคารสูง 25 ชั้น มีจำนวนห้องเพียง 41 ยูนิต ขนาดพื้นที่ห้อง 286-341 ตารางเมตรต่อยูนิต มูลค่าโครงการกว่า 2,500 ล้านบาท โดยมีราคาขายเริ่มต้นที่ 150,000 บาทต่อตารางเมตร จุดเด่นของโครงการนี้ คือ ความเหนือระดับที่โดดเด่น 4 ด้าน ได้แก่ 1. ด้าน Space ที่มีพื้นที่ใช้สอยและมีความเป็นส่วนตัวมากกว่าโครงการอื่นโดยรอบ และมีที่จอดรถเพียงพอสำหรับทุกห้องจำนวนกว่า 140 คัน  2. ด้าน Location สามารถเดินทางเข้าออกโครงการได้หลากหลายเส้นทาง อาทิ ถนนเส้นสุขุมวิท, เพชรบุรี และอโศก นอกจากนี้ โครงการยังอยู่ใกล้กับสถานีรถไฟฟ้า BTS พร้อมพงษ์ด้วย
3. ด้าน Lifestyle สามารถตอบสนองชีวิตที่สะดวกสบายเนื่องจากใกล้ห้างสรรพสินค้า, โรงเรียน, โรงพยาบาล, สวนสาธารณะ และมหาวิทยาลัย 4. ด้าน Smart home โครงการAbove Sukhumvit 39 เน้นการเชื่อมต่อและควบคุมอุปกรณ์ต่าง ๆ ภายในห้องด้วยระบบอัจฉริยะ โดยผู้อยู่อาศัยสามารถเชื่อมต่ออุปกรณ์ภายในบ้านเชื่อมต่อเข้ากับสมาร์ทโฟนไปจนถึงการเชื่อมต่ออินเตอร์เน็ตเพื่อสั่งงานปรับตั้งค่าได้อย่างง่ายดายในทุกๆที่ เพื่ออำนวยความสะดวกในการใช้ชีวิต


